പതിമൂന്നുകാരന്റെ മരണം അന്വേഷണത്തിന് പ്രത്യേകസംഘം നെടുങ്കണ്ടം കഴുത്തില് പ്ലാസ്റ്റിക് കയര് കുരുങ്ങി 13 വയസ്സുകാരന് മരിച്ച സംഭവത്തില് അന്വേഷണത്തിന് പ്രത്യേകസംഘത്തെ നിയോഗിച്ചു. വാഴവര പരപ്പനങ്ങാടി മടത്തുംമുറിയില് ബിജു ഫിലിപ്പ് സൗമ്യ ദമ്ബതികളുടെ മകന് ജെറോള്ഡ്അപ്പു 13 ആണ് വെള്ളിയാഴ്ച മരിച്ചത്. തുങ്ങിമരിച്ചു എന്നാണ് പൊലീസിന്റെ പ്രാഥമിക നിഗമനം. എന്നാല്, സംഭവത്തില് വിശദമായ അന്വേഷണം നടത്തുകയാണെന്ന് നെടുങ്കണ്ടം സിഐ ബി എസ് ബിനു പറഞ്ഞു. കാലില് കയര് ചുറ്റിക്കെട്ടിയ സാഹചര്യമാണ് പൊലീസ് പരിശോധിക്കുന്നത്. ഇവിടെനിന്ന് ഒരു ഷാളും പൊലീസ് കണ്ടെത്തിയിരുന്നു. ഇടുക്കി മെഡിക്കല് കോളേജില് പോസ്റ്റ്മോര്ട്ടം നടത്തിയശേഷം മൃതദേഹം ബന്ധുക്കള്ക്ക് വിട്ടുനല്കി. ബിജു ഫിലിപ്പിന്റെ സഹോദരിയുടെ നെടുങ്കണ്ടത്തെ വീട്ടിലാണ് അപകടം നടന്നത്. പ്രദേശത്ത് ഇന്റലിജന്സ് വിഭാഗവും അന്വേഷണം നടത്തി. അപരിചിതരായവര് എത്തിയോ എന്നുള്ള കാര്യങ്ങളും പൊലീസ് പരിശോധിക്കുന്നുണ്ട്. പ്രദേശവാസികളില്നിന്ന് ഇന്റലിജന്സ് ഉദ്യോഗസ്ഥര് വിവരം ശേഖരിച്ചു. ജെറോള്ഡ് ഉപയോഗിച്ചിരുന്ന ഫോണും പൊലീസ് കസ്റ്റഡിയിലെടുത്ത് പരിശോധന നടത്തി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ലോക സമാധാന ദിനാചരണം ഒന്നാം ഡോസ് വാക്സിന് എടുത്തത് 91.8പേര് പുതിയ കേസുകളുടെ വളര്ച്ചാനിരക്ക് കുറഞ്ഞു ഇന്ന് 15951 പേര്ക്ക് കോവിഡ് രോഗമുക്തി 17658